Driejarige verdrink in meer in Pretoria(Argieffoto: ER24) ŉ Driejarige seuntjie het Saterdagmiddag in ŉ meer in Pretoria verdrink. Volgens Russel Meiring, woordvoerder van ER24, het paramedici om 16:35 op die toneel in Erasmuspark aangekom. “Die seuntjie was reeds uit die water gehaal en gesinslede en ŉ dokter het toe met mond-tot-mond-asemhaling begin.” Paramedici het die seuntjie ondersoek en hy het geen tekens van lewe getoon nie. “Hy is op die toneel dood verklaar.” Volgens Meiring het ŉ roeier die seuntjie in die water sien dryf en hom onmiddellik uit die water gehaal. Die presiese omstandighede rondom die voorval is nog nie duidelik nie.